जब किसी व्यक्ति को वात ज्वर हो जाता है तो इस अवस्था में उसका बुखार 104 डिग्री सेल्सियस से 105 डिग्री सेल्सियस तक हो जाता है और कभी-कभी तो बुखार इससे भी तेज हो जाता है। इस रोग से पीड़ित रोगी के शरीर के सभी भागों तथा जोड़ों में सूजन और दर्द होने लगता है। कभी-कभी इस रोग के कारण जोड़ों पर बारी-बारी से सूजन तथा दर्द होता है। इस रोग के कारण रोगी व्यक्ति को अपने शरीर के अंगों को हिलाने-डुलाने में परेशानी होने लगती है और दर्द में तेजी आ जाती है तथा रोगी को कब्ज की समस्या भी होने लगती है। इस रोग के कारण रोगी व्यक्ति को सिर में दर्द, पेशाब लाल रंग का होना, सांस की चाल में तेजी आना, अधिक प्यास लगना आदि समस्याएं हो जाती हैं। रोगी व्यक्ति को रात के समय में रोग में और तेजी आ जाती है जिसके कारण उसे बहुत अधिक परेशानियों का सामना करना पड़ता है।